માનવમિત્ર, નવી દિલ્હી : જેમ જેમ માનવીની ઉંમર વધતી જાય છે તેમ તેમ તેના ઊંઘવાનાં કલાકો ઘટતા જાય છે. નવજાત શિશુ દિવસમાં ૧૮ થી ૨૦ કલાક સુતું જ રહે છે. એક વયસ્ક વ્યક્તિને દિવસમાં ઓછામાં ઓછા ૮ કલાકની ઊંઘ જરુરી હોય છે અને ૬૦ વર્ષ પછી સુવાનાં કલાક ઘટતા જાય છે. મોટી ઊંમરની વ્યકિતઓને ઊંઘની સમસ્યા સતાવતી હોય છે એટલે કે તેઓ અનિંદ્રાથી પીડાતા હોય છે. તેઓ રાત્રે એકધારી ઊંઘ મેળવી શકતા નથી આથી તેઓએ ઊંઘની ગોળીઓની મદદ લેવી પડે છે. થોડા સમય પછી તેઓને આ ગોળીઓની આદત પડી જાય છે અને આ ગોળીઓ લીધા વિના તેઓને ઊંઘ આવતી નથી.